**Information fra bestyrelsen**

Nyt fra bestyrelsesmøde 17. december 2014.

**Overvågning i porten**

På den ekstraordinære generalforsamling d. 4. november blev det vedtaget, at der grundet hærværk skal opsættes videoovervågning op i porten. Vi er i kontakt med lokalpolitiet og afventer deres tilladelse til at opsætte overvågningen.

**Vaskeriet**

Som mange nok har bemærket har vi udskiftet tre vaskemaskiner.

Vaskeriet er blevet malet, så det ser nyt og indbydende ud. Vores betalingssystem og adgangskontrol på døren er blevet udskiftet tirsdag d. 16. december.

Alle beboere har modtaget en vaskebrik, som afløser det ”gamle” vaskekort.

OBS: Nytårslukket i vaskeriet fra 31. december kl. 14.00 til 1. januar kl. 13.00.

**Maling af trappeopgange**

Nedenstående er en oversigt over igangværende samt afsluttede maler- og gulvarbejde:

* Murerarbejdet i Slien er færdigt og malet, samt det træværk, der var gået i stykker er udbedret.
* Maling af Slien 2, 4 og 6 bliver forventes færdigt fredag d. 19. december.
* Afhøvling af gulve i Alsgade 7 og 9 er påbegyndt og forventes færdig inden jul. forventes at blive slebet og lakeret inden udgangen af dette år.
* Vægge og gulve i Dannevirkegade og Slien er helt færdige.

**Hjemmeside**

Vi er ved at opdatere og revidere foreningens hjemmeside (www.abdannevirke.dk). Den forventes at være færdig primo februar 2015.

**Ny TV-leverandør**

Vores TV-leverandør ComX/ Dansk Kabel TV er blevet købt af YouSee. Dette vil betyde ændringer i TV-pakke indhold. Skiftet forventes at ske 1. februar 2015. Beboerne kommer til at skulle vælge nye TV pakker. Priser er stort set som ComX/ Dansk Kabel TV.

Beboerne vil modtage brev fra YouSee.

Næste bestyrelsesmøde er torsdag ***d. 22. januar*** ***2015***.

Forslag eller punkter til behandling på næste bestyrelsesmøde kan sendes til bestyrelsen via administrator 4B (clara@4b.dk).

God jul og godt nytår til Jer alle

/Bestyrelsen